<filename>public/data/chunks/3263.json
[[199444,"наипаче надѣем сѧ на нь присно. "],[199445,"иже бо древле іил҃ьтескїѧ люди. таковііѧ жестокїѧ и непокоривыѧ толикїѧ тысѹща в꙽ пѹстыни. таже и послѣді немало мнѡжес꙽тво препитавыи до сытости. "],[199448,"ѡдожди имъ маннѹ ꙗсти. и хлѣбъ нбсныи дастъ имъ "],[199503,"хлѣб агг҃льскии ꙗде чел҃къ. "],[199450,"просиша и прїидоша крастели. "],[199451,"и ѡдожди на нѧ ꙗко прах плоти. и ꙗко песокъ моръскїи и птица пернатыѧ. "],[199453,"и ѧдоша и насытиша сѧ ѕѣло. "],[199454,"самъ нн҃ѣ тои нами бѹдет промышлѧи. "],[199455,"ниже бо силою немощнѣиши нынѣ. ниже ѡ еже промышлѧти лѣнивїиши бысть. но ꙗкож преже древле тако и нн҃ѣ нам всегда мощенъ ес пищѹ подаѧти. "],[199458,"ѿтолѣ же ѹбо мниси навыкоша прочее. не стѹжати си въ скорби и въ теснотѣ. елижды аще когда слѹчит сѧ каѧ теснота. или скѹдость. или недостат꙽кы потребных. "],[199463,"но все терпѧхѹ со ѹсердїемъ и с вѣрою. надѣющеи сѧ на г҃а бг҃а. залѡгъ имꙋще преподобнаг ѿц҃а нашегѡ сер꙽гїѧ. "]]